5.pielikums
iepirkumam Nr. VT 2026/11/IE

Pārtikas preču piegādes līgums Nr. _______
Līguma datums skatāms elektroniskā paraksta laika zīmogā 
(ja līgums tiek parakstīts elektroniski)

Valmieras tehnikums, reģistrācijas Nr.90009612809, juridiskā adrese: Vadu iela 3, Valmiera, Valmieras novads, LV–4201, tā ________________________ personā, kura rīkojas, pamatojoties uz ____________________ (turpmāk – Pasūtītājs), no vienas puses, un
<Pārdevēja nosaukums>, Reģ. Nr. <reģistrācijas numurs>, tās <pilnvarotās personas amats, vārds, uzvārds> personā, kurš (-a) rīkojas pamatojoties uz <dokumenta nosaukums>, turpmāk – Pārdevējs, no otras puses, turpmāk tekstā abi kopā – Puses, bet katrs atsevišķi – Puse,
ievērojot Valmieras tehnikuma iepirkuma „Pārtikas produktu piegāde atbilstoši zaļā publiskā iepirkuma prasībām”, identifikācijas Nr. VT 2026/11/IEC (turpmāk – Iepirkums) Nolikumu un tā pielikumus, pamatojoties uz Iepirkuma rezultātiem Iepirkuma <Daļas Nr. un nosaukums> daļā, noslēdz šādu līgumu (turpmāk – Līgums):
1. Līguma priekšmets
1.1. Pircējs uzdod un Pārdevējs apņemas veikt svaigas gaļas un gaļas izstrādājumu <Daļas nosaukums>, turpmāk – Preces, piegādi Pircējam atbilstoši Iepirkuma Tehniskajām specifikācijām, Līguma 1.pielikumam - Pārdevēja Tehniskais/Finanšu piedāvājums, turpmāk – Piedāvājums, un Pircēja Preču pasūtījumiem (Līguma 2. pielikums - Preču pasūtījuma formas paraugs), turpmāk – Pasūtījums. 
1.2. Pārdevējs piegādā kvalitatīvas ikdienas Pasūtījumam atbilstošu Preces, kā arī garantē nekvalitatīvo Preču nomaiņu atbilstoši Līguma nosacījumiem.
1.3. Pārdevējs un Pircējs vienojas, ka Līgumā un tā pielikumos norādītais Preču apjoms ir maksimālais plānotais piegādājamais Preču apjoms un ka Pircējs, ņemot vērā objektīvus apstākļus, var iegādāties tādu Preču daudzumu, kas faktiski nepieciešams visā Līguma darbības laikā.
2. Līguma darbības termiņš
2.1. Līgums stājas spēkā tā parakstīšanas brīdi un spēkā līdz līgumsaistību pilnīgai izpildei.
2.2. Līgumā no teikto Preču piegāde veicama  12 (divpadsmit) mēnešus no 2026.gada 7.oktobra.
3. Līguma cena un līguma summa
3.1. Līgumcenas norādīta Pārdevēja sagatavotajos Preču pavaddokumentos, atbilstoši Līguma 1.pielikumā norādītajām Preču cenām.
3.2. Līguma 1. pielikumā norādītās Līgumcenas ir nemainīgas visā Līguma darbības laikā un var tikt grozītas tikai, ievērojot Līguma nosacījumus.
3.3. Līguma kopējā summa visā tā darbības laikā bez PVN nepārsniedz EUR <Līguma summa> (<Līguma summa vārdiem> euro, <centi ar cipariem> centi). 
3.4. Līgumcenā ietilpst visas ar Preču piegādi (pārdošana, transportēšana un izkraušana, nodevas  u.c.) saistītās izmaksas, kā arī visas ar to netieši saistītās izmaksas, kas nepieciešamas savlaicīgai un kvalitatīvai, izņemot PVN.
3.5. Ja Līguma darbības laikā Pārdevējs rīko akcijas, kuru laikā Preces tiek pārdotas par zemākām cenām nekā noteikts Līguma 1.pielikumā norādītas, tad Pārdevējam ir pienākums informēt Pasūtītāju un piegādāt šīs Preces par akcijas cenām.
3.6. Pievienotās vērtības nodoklis piemērojams un maksājams likumā noteiktā apmērā un kārtībā.
4. Preču pasūtījumu veikšanas nosacījumi
4.1. Ne vēlāk kā 3 (trīs) dienas iepriekš līdz plkst. ___:___ pirms Preču piegādes dienas par Pasūtījuma pieņemšanu atbildīgā persona no Pircēja puses Preču piegādes vietā sagatavo Preču Pasūtījumu un nosūta to elektroniski vai telefoniski Pārdevēja Līguma 4.2. punktā noteiktajam Pārdevēja pārstāvim (turpmāk – Pārdevēja pārstāvis).
4.2. Pārdevēja pārstāvis ir  _________ <amats, vārds, uzvārds, tālr. Nr. e-pasta adrese>.
4.3. Pārdevēja pārstāvis apstiprina Pasūtījuma saņemšanu elektroniski (vai telefoniski) un apliecina, ka pasūtītā Prece tiks piegādāta noteiktajā sortimentā un daudzumā. 
4.4. Ja līdz plkst. 15:00 Pircējs apstiprinājumu nav saņēmis, tas sazinās ar Pārdevēju un nepieciešamības gadījumā Pasūtījumu veic atkārtoti, ja tas nav saņemts.
4.5. Par Pasūtījuma pieņemšanu atbildīgā persona no Pircēja puses Pasūtījumu veic atbilstoši Tehniskajā/Finanšu piedāvājumā (1. pielikums) ietverto Preču sarakstam un Līgumcenām.
4.6. Tehniskajā/Finanšu piedāvājumā (1. pielikums) Preču apjomi katrā pozīcijā var nebūtiski mainīties, jo Pircējs Līguma ietvaros nav saistīts ar konkrētu Preču pasūtījuma apjomu un Līguma izpildes laikā veic pasūtījumus atbilstoši Pircēja vajadzībai, kas atkarīga no Valmieras tehnikuma izglītojamo skaita izmaiņām Līguma darbības periodā, mācību plāniem, sortimenta un finanšu iespējām, norēķini tiek veikti par faktiski piegādātajām Precēm.
5. Preču piegādes nosacījumi un kārtība
5.1. Pārdevējs apņemas veikt regulāru Preču piegādi ar savu transportu savlaicīgi un kvalitatīvi, atbilstoši šī Līguma nosacījumiem un Latvijas Republikas spēkā esošajiem normatīvajiem aktiem visā Līguma darbības laikā.
5.2. Pārdevējs nodrošina Preču piegādi adresē: Valmieras tehnikuma, Vadu iela 3, Valmiera, Valmieras novads, LV-4201.
5.3. Pārdevējs Preces piegādā noteiktajās piegāde dienās  no plkst. 8:30 līdz plkst. 16:00.
5.4. Ja piegāde tiek veikta ārpus Līguma 5.3. punktā noteiktā laika, Pircējs var atteikties no Preces pieņemšanas. Neatkarīgi no tā, vai Prece tiek vai netiek pieņemta, Pircējs par to var sastādīt aktu. Atkārtotas piegādes laika kavējuma gadījumā Pircējas vienpusēji Līgumu var lauzts.
5.5. Pēc Pasūtījuma piegādes Preču piegādes vietā Pārdevēja pilnvarotā persona iesniedz par Pasūtījuma pieņemšanu atbildīgajai personai no Pircēja puses Pārtikas preču piegādes dokumentu. Prece uzskatāma par piegādātu ar Preču piegādes dokumenta nodošanas brīdi, ja ir ievērota Līguma 6.punktā un tā apakšpunktos noteiktā kārtība. 
5.6. Ja Pārdevējam neparedzēto iemeslu dēļ nav iespējas piegādāt Pircējam Preču Pasūtījumā (2. pielikums) norādīto Preci, Pārdevējs savlaicīgi (t.i., pirms Preču piegādes) informē (elektroniski vai telefoniski) Pircēja atbildīgo personu par Preces, kuru nav iespējams piegādāt, un iemesliem. Puses vienojas (elektroniski vai telefoniski) par Preces piegādes iespējām un termiņiem.
5.7. Ja Pusēm nepieciešams vienoties par citām izmaiņām, kas saistītas ar Preču piegādi (piemēram, izmaiņas piedāvātās preces nosaukumā, izmaiņas norādīto ražotāju, audzētāju, piegādātāju lokā utt.), tad Puses veic attiecīgus grozījumus Līguma un tā pielikumu norādītajā informācijā, noslēdzot vienošanos par grozījumiem Ievērojot Līguma 19.nodaļā noteikto.
5.8. Piegādes termiņš Līguma izpratnē ir termiņš līdz brīdim, kad Līgumā noteiktajā kārtībā saskaņota un akceptēta Preču Pavadzīme tiek iesniegta Pircējam.
5.9. Pusēm ir tiesības vienoties par Preču piegādēs paredzētās produkcijas sortimenta maiņu, aizstājot tehniskajā specifikācijā iekļautos produktus ar jauniem ekvivalentiem vai kvalitatīvi labākiem produktiem aizstāšanu tikai šajā punktā noteiktā kārtībā, ievērojot šādus nosacījumus:
5.9.1. Pārdevējs ir savlaicīgi rakstveidā informējis Pircēju par sortimenta maiņu, norādot informāciju par Preci, atbilstoši Tehniskajā/Finanšu piedāvājumā noteiktajām prasībām;
5.9.2. Pircējs ir piekritis Preču sortimenta izmaiņām pirms attiecīgās piegādes;
5.9.3. Prece tiek aizvietota ar ekvivalentu produktu (piem. NPKS produktu aizstāj ar citu ekvivalentu NPKS produktu vai BL produktu aizstāj ar citu BL produktu u.tml.) vai Prece tiek aizstāta ar kvalitatīvi labāku Preci (piem. LPIA vai NPKS preci aizstāj ar BL preci u.tml.).
5.9.4. Preces, ar kuru tiek aizvietota aizvietojamā Prece, Līgumcena nav augstāka par aizvietojamās Preces Līgumcenu aizvietošanas brīdī;
6. Preču pieņemšanas - nodošanas kārtība
6.1. Kopā ar nodoto Preci Pārdevējs iesniedz Pircējam Preču piegādes dokumentu, kas kalpo par pamatu Preču piegādes un saņemšanas faktu apliecināšanai, to izcelsmes noteikšanai un piederību Pircējam.
6.2. Pārtikas preču piegādes dokumentā tiek norādīti piegādāto Preču nosaukumi, piegādāto Preču mērvienības, kas atbilst Iepirkuma Tehniskajās specifikācijās norādītajām mērvienībām, piegādāto mērvienību daudzums, vienas mērvienības cena bez PVN, kas atbilst Tehniskajā/Finanšu piedāvājumā (Līguma 1. pielikums) norādītajām Preču cenām un saimnieciskā darījuma novērtējums naudā bez PVN par piegādātajām vienībām katram Preces nosaukumam. Tāpat Pārdevējam katram Preces nosaukumam jānorāda ražotāja nosaukums, produkta izcelsmes valsts.
6.3. Preces piegādes vietā par pasūtījuma pieņemšanu atbildīgā persona no Pircēja puses pārbauda piegādāto Preču kvalitāti un daudzumu, to atbilstību Pasūtījumam (sortiments, apjoms, kvalitāte, cena par vienību, u.tml.), Preču piegādes dokumentam un Līgumam;
6.4. Gadījumos, kad pēc Preču piegādes tiek konstatēti Preču defekti un/vai bojājumi, kā arī neatbilstība Pasūtījumam vai citām Līgumā noteiktajām prasībām, turpmāk – Preču trūkumi, par pasūtījuma pieņemšanu atbildīgā persona no Pircēja puses sagatavo un nosūta aktu (turpmāk – akts)  (Līguma 3. pielikums – Akta formas paraugs) pa e-pastu Līgumā noteiktajam Pārdevēja pārstāvim. Šādā gadījumā:
6.4.1. Pārdevējam, tajā pašā dienā pēc akta saņemšanas nekavējoties jāierodas pie Pircēja Preces piegādes vietā vai telefoniski jāsakontaktējas ar par pasūtījuma pieņemšanu atbildīgo personu no Pircēja puses. Pārdevēja neierašanās gadījumā, iepriekš sniedzot operatīvo informāciju pa tālruni atbildīgajai personai no Pārdevēja puses, Pircējam ir tiesības sastādīt aktu bez Pārdevēja piedalīšanās; 
6.4.2. ja konstatētie Preču trūkumi ir pamatoti, Pārdevējam bez papildu samaksas tie jānovērš Pircēja pārstāvja noteiktajā termiņā pēc Līguma 6.4. punktā minētā akta sastādīšanas un nosūtīšanas Pārdevēja pārstāvim;
6.4.3. ja Pārdevējs konstatētos trūkumus nenovērš Pircēja pārstāvja noteiktajā termiņā pēc akta sastādīšanas un nosūtīšanas Pārdevēja pārstāvim, Pircējs ir tiesīgs piemērot līgumsodu Līgumā noteiktā kārtībā un apmērā.
6.5. Pircējam ir tiesības:
6.5.1.  nepieņemt Piegādātāja piegādātās Preces, kas neatbilst Pasūtījumam vai Līguma noteikumiem;
6.5.2. [bookmark: _Toc74387969][bookmark: _Toc131573013][bookmark: _Toc169581856]papildus Pārdevēja norādītajai informācijai un iesniegtajiem dokumentiem veikt piegādāto Preču izcelsmes un kvalitātes pārbaudes. 
7. Preču kvalitāte, garantija un apjoms
7.1. Piegādāto Preču kvalitātei jāatbilst Iepirkuma nolikumā noteiktajām kvalitātes prasībām un ar Preču kvalitāti un to piegādi, kā arī apriti  saistītiem normatīvajiem aktiem. Gadījumā, ja Līguma darbības laikā tiek grozīts spēkā esošais tiesiskais regulējums, Preču kvalitātei jāatbilst piegādes brīdī spēkā esošajam regulējumam
7.2. Piegādes laikā Precēm jābūt fasētām atbilstoši normatīvo aktu prasībām, nodrošinot pilnīgu Preču drošību pret iespējamajiem bojājumiem tās transportējot.
7.3. Materiāliem, kas nonāk saskarē ar pārtiku jāatbilst Ministru kabineta 2011. gada 19. oktobra noteikumiem Nr. 808 „Noteikumi par materiāliem un izstrādājumiem, kas paredzēti saskarei ar pārtiku” un Eiropas Parlamenta un Padomes 2004. gada 29. aprīļa Regulai (EK) Nr. 852/2004 par pārtikas produktu higiēnu un 2004. gada 27. oktobra Regulai 1935/2004 par materiāliem un izstrādājumiem, kas paredzēti saskarei ar pārtikas produktiem.
7.4. Pārdevējs, piegādājot Preces un nenodrošinot to atbilstību Līguma 7.1. un 7.3. punktā noteiktajām prasībām, sedz zaudējumus par pārtikas aprites uzraudzības iestādes konstatētajām neatbilstībām par Preču kvalitāti un neatbilstību Līguma 7.1. un 7.3. punktā noteiktajām normatīvo aktu prasībām, Preču transportēšanas nosacījumiem, nenodrošinot Preces kvalitātei atbilstošu temperatūru, ieskaitot izdevumus par Preces iegādi par augstāku cenu no cita komersanta, gadījumos, ja tiek apturēta nekvalitatīvas Preces piegāde no Pārdevēja un izmantošana mācību procesā un  ēdināšanā.
7.5. Pārdevējs nodrošina, lai uz Preču iepakojuma, kuri atbilst bioloģiskās lauksamniecības (turpmāk – BLS) vai nacionālās pārtikas kvalitātes shēmas (turpmāk – NPKS) prasībām, Preces piegādes brīdī ir norāde saskaņā ar normatīvo aktu prasībām.   
7.6. Pārdevējs nodrošina produkta, kurš atbilst BL vai NPKS prasībām, sertifikāta derīguma termiņu visā Līguma darbības laikā.
7.7. [bookmark: _Hlk53475596]Pārdevējs apņemas piegādāt Pircējam Tehniskajā/Finanšu piedāvājumā (Līguma 1.pielikums) norādītās Preces, kuras atbilst BL vai NPKS prasībām, ievērojot Ministru kabineta 20.06.2017. noteikumos Nr. 353 „Prasības zaļajam publiskajam iepirkumam un to piemērošanas kārtība” un Iepirkuma dokumentācijā noteikto īpatsvaru (procentos).
7.8. Pārdevējs garantē Preču derīguma termiņu no Preces nodošanas dienas saskaņā ar Preces dokumentāciju.
8. Preces marķējums
8.1. Piegādātās Preces marķējumā sniegtajai informācijai jābūt labi redzamai un saprotamai, tai objektīvi jāatspoguļo Preces drošums vai nekaitīgums un kvalitāte. Marķējumā sniegtā informācija nedrīkst piedēvēt Precei īpašības, kādas tai nepiemīt, kā arī maldināt Pircēju, ka Precei piemīt kādas specifiskas īpašības, ja tādas īpašības piemīt visām attiecīgā veida Precēm.
8.2. Preces marķējumam jābūt neizdzēšamam. Marķējumā sniegtajai informācijai jābūt skaidrai, to nedrīkst aizsegt ar citu rakstveida informāciju, attēlu vai uzlīmi. 
8.3. Preces vispārējam marķējumam jāatbilst Eiropas Parlamenta un Padomes 2011. gada 25. oktobris Regulai Nr. 1169/2011 par pārtikas produktu informācijas sniegšanu patērētājiem (spēkā no 2014. gada 13. decembra) un citiem normatīvajiem aktiem, kas nosaka specifiskās prasības Preču marķējumam. 
9. Preču iepakojuma un taras apsaimniekošanas kārtība
9.1. Taru, kas tiek izmantota vairākkārtīgi, Pārdevējs nodod Pircēja lietošanā bez maksas. Pircējam tara tiek piegādāta kopā ar Precēm, saskaņā ar Pircēja Pasūtījumu.
9.2. Pēc taras atbrīvošanas tā tiek nodota atpakaļ Pārdevējam Preču pieņemšanas dienā. 
10. Preču piegādes transporta līdzekļi un prasības
10.1. Pārdevējs veic Preces piegādi ar transporta līdzekli, kas atbilst ar Preču apriti reglamentējošo normatīvo aktu prasībām (transporta līdzekļu saraksts, Līguma 4.pielikums).
10.2. Pārdevējs veic Preces piegādi no Preču izcelsmes (audzēšanas/ ražošanas) vietas uz Pasūtītāja norādīto adresi ar transporta līdzekli, kas atbilst vismaz EURO 5 vai V atgāzu emisijas standartiem (Saskaņā ar Eiropas Parlamenta un Padomes 2007.gada 20.jūnija Regulas (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (Euro 5 un Euro 6) un par piekļuvi transportlīdzekļa remonta un tehniskās apkopes informācijai 1 pielikuma 1.tabulā noteiktajām “Euro 5” emisijas robežvērtībām vai saskaņā ar Ministru kabineta 2009.gada 22.decembra noteikumiem noteikumu Nr. 1494 “Mopēdu, mehānisko transportlīdzekļu, to iekabju un sastāvdaļu atbilstības novērtēšanas noteikumi” 11.pielikuma 41.daļā noteiktajām “EURO V” emisiju robežvērtībām), ja to norādījis Iepirkumā iesniegtajā Piedāvājumā.
11. Norēķinu kārtība
11.1. Pārdevējs sagatavo un kopā ar Preci iesniedz Pircējam Pavadzīmi, atbilstoši grāmatvedību regulējošo normatīvo prasībām, un normatīvo aktu, kas regulē piegādes dokumentu sagatavošanu.
11.2. Samaksu par Preču piegādi Pasūtītājs veic pēc katra atsevišķa Pasūtījuma par kvalitatīvu un Līguma noteikumiem atbilstošu Preču piegādi saskaņā ar E-rēķinu, ar pārskaitījumu uz Izpildītāja bankas norēķinu kontu ne vēlāk kā 30 (trīsdesmit) dienu laikā no Preču piegādes pavadzīmes un E-rēķina saņemšanas no Izpildītāja. 
11.3. Līguma pielikumā Tehniskais/Finanšu piedāvājums norādītās cenas par Preču veidiem  ir fiksētas un nemainīgas visā Līguma darbības laikā. Visas ar Preču Piegādi saistītās izmaksas (t.sk., transporta izmaksas) ir iekļautas Līguma 3.3.punktā norādītajā kopējā Līguma summā.
11.4. Izpildītājs, sagatavojot E-rēķinu, tajā iekļauj informāciju ar Līguma datumu un numuru, Preču nosaukumiem, skaitu, maksājuma pamatsummu, PVN likmi un kopējo maksājuma summu. Ja Izpildītājs nav iekļāvis Līguma punktā noteikto informāciju E-rēķinā Pasūtītājam ir tiesības prasīt Izpildītājam veikt atbilstošas korekcijas un līdz brīdim, kamēr Izpildītājs nav novērsis nepilnības – neapmaksāt Izpildītājam pienākošos summu. E-rēķinu, kas sagatavots XML formātā, Izpildītājs nosūta uz Pasūtītāja elektronisko adresi rekini@90009612809.
11.5. Par Līguma noteikumiem atbilstošu un faktiski saņemtu Preci, Pasūtītājs veic samaksu, kad ir izpildījušies visi turpmākie nosacījumi:
11.5.1. Pasūtītāja Līgumā noteiktais pārstāvis 3 (trīs) darba dienu laikā izvērtē Pavadzīmes un E-rēķina atbilstību sniegtajai Piegādei un atbilstības gadījumā to saskaņo. Puses nekavējoties ziņo par kļūdu Izpildītāja E-rēķinā, nosūtot oficiālu paziņojumu, un risināšanas procesu uzsāk 5 darba dienu laikā no kļūdas konstatācijas;
11.5.2. ja iesniegtajā E-rēķinā ir nepieciešami precizējumi vai labojumi, samaksas termiņu sāk skaitīt no dienas, kad Izpildītājs ir iesniedzis izlabotu vai precizētu E-rēķinu un Pasūtītājs to ir saskaņojis.
11.6. Par samaksas dienu tiek uzskatīta diena, kad Pasūtītājs ir iesniedzis Valsts kasē maksājuma uzdevumu par pārskaitījuma veikšanu uz Izpildītāja E-rēķinā norādīto norēķinu kontu.
11.7. Pircējs neapmaksā Piegādātāja  E-rēķinu, ja par kādu no piegādātajām Precēm ir sastādīts akts, līdz brīdim, kamēr tiek novērstas aktā fiksētās neatbilstības Pircēja veiktā Pasūtījuma prasībām vai Līguma noteikumiem.
12. Pircēja tiesības un pienākumi
12.1. Pircējs apņemas pieņemt Preces, kas piegādātas saskaņā ar Līgumu ar Pārdevēju saskaņotā laikā.
12.2. Pircējs apņemas veikt samaksu par Līgumā noteiktā kārtībā un termiņā saņemtu un pieņemtu Preču piegādi saskaņā ar Līguma nosacījumiem.
12.3. Pircējam ir tiesības papildus Pārdevēja norādītajai informācijai un iesniegtajiem dokumentiem veikt piegādāto pārtikas produktu izcelsmes un kvalitātes pārbaudes.
13. Pārdevēja tiesības un pienākumi
13.1. Pārdevējs apņemas piegādāt Preces saskaņā ar Līguma nosacījumiem un Līgumā norādītajā termiņā.
13.2. [bookmark: _Hlk53474261]Pārdevējs apņemas piegādāt Pircējam norādītos pārtikas produktus, kuriem jāatbilst BL vai NPKS prasībām, ievērojot Līgumā 7.7. punktā un Tehniskajā/Finanšu piedāvājumā un normatīvajos aktos noteikto īpatsvaru (procentos) , ne mazāk kā 45  % (procenti).
13.3. [bookmark: _Hlk53414099][bookmark: _Hlk53586080]Pārdevējs, ja tas pats nav BL vai NPKS prasībām atbilstošu Preču ražotājs vai audzētājs, attiecībā uz Precēm, kas atbilst minētajām prasībām, apņemas uzturēt spēkā Tehniskajā piedāvājumā iesniegto ražotāju un audzētāju sarakstu, norādot kontaktinformāciju, un ar ražotāju un/vai audzētāju noslēgtu līgumu par sadarbību ar attiecīgo katra konkrētā pārtikas produktu piegādes līguma izpildē.
13.4. Pārdevējs apņemas savlaicīgi informēt un vienoties ar Pircēju par iespējamu piegādēs paredzētā produkcijas sortimenta maiņu, aizstājot Tehniskajā/Finanšu piedāvājumā iekļautos produktus ar ekvivalentiem (piem., vienu NPKS produktu var aizstāt pret citu NPKS).
13.5. Pārdevējam ir tiesības saņemt samaksu par atbilstoši Līguma nosacījumiem veikto Preču piegādi saskaņā ar šī Līguma nosacījumiem.
13.6. Gadījumā, ja Pārdevējs piegādājis nekvalitatīvu produkciju, tad tas uz sava rēķina novērš konstatētos trūkumus un apmaina produkciju pret jaunu, kvalitatīvu Līgumā  noteiktajā kārtībā.
13.7. Pārdevējam ir pienākums ievērot Līgumā noteiktās prasības attiecībā uz Preces marķējumu.
13.8. Pārdevējs apņems ievērot Līgumā noteiktās prasības attiecībā uz Preces piegādes transporta līdzekļiem un to izmantošanu Preču piegādē.
13.9. Pārdevējam Līguma darbības laikā jāuzkrāj un jāuzskaita rēķini, pavadzīmes un citi dokumenti, kas apliecina atbilstību Iepirkuma dokumentos izvirzītajiem zaļā publiskā iepirkuma kritērijiem.
13.10. Pārdevējam ir pienākums uzrādīt rēķinu, pavadzīmju un citu dokumentu uzskaiti pēc Pircēja pieprasījuma ne vēlāk kā 3 darba dienu laikā no attiecīga pieprasījuma saņemšanas.
13.11. Pārdevējam jānodrošina Preces izsekojamība.
13.12. Pārdēvējam elektroniski vai rakstiski jāsaskaņo ar Pircēju Līguma izpildē iesaistīto apakšuzņēmēju, kuru sniedzamo pakalpojumu vērtība ir 10 procenti no kopējās Līguma vērtības vai lielāka, nomaiņa un/vai papildu apakšuzņēmēju iesaiste.
14. Pušu atbildība
14.1. Puses ir atbildīgas par līgumsaistību neizpildi atbilstoši Latvijas Republikas spēkā esošajos normatīvajos aktos noteiktajai kārtībai. 
14.2. Puses ir atbrīvotas no atbildības par šo Līgumu, ja līgumsaistību izpilde ir kļuvusi neiespējama no abām Pusēm neatkarīgu nepārvaramas varas apstākļu dēļ.
14.3. [bookmark: _Hlk51676150]Gadījumā, ja Pārdevējs nepilda saistības un piegādā Preci, kas neatbilst Pasūtījumam, Tehniskajam/Finanšu piedāvājumam (1. pielikums) vai Līguma noteikumiem, tā ir nepilnā apjomā vai tiek kavēts Preces piegādes termiņš, par ko ir sastādīts Pircēja akts vai valsts kontrolējošas iestādes dokuments,  Pircējs,  izvērtējot visus apstākļus, rakstiski var pieprasīt no Pārdevēja maksāt līgumsodu. Ja Pircējs rakstiski ir pieprasījis no Pārdevēja maksāt līgumsodu, Pārdevējs maksā Pircējam līgumsodu 10 % (desmit procentu) apmērā no Pasūtījumā veiktās konkrētās produkcijas vērtības, neatkarīgi no tā vai Prece tika aizvietota ar citu Preci. Līgumsoda samaksa neatbrīvo Pārdevēju no Līguma saistību izpildes.
14.4. Gadījumā, ja Pircējs nesamaksā Pārdevējam Līguma maksājumu paredzētajos termiņos, un Pārdevējs rakstiski pieprasa no Pircēja maksāt līgumsodu, Pircējs maksā Pārdevējam līgumsodu 0,5% (nulle komats pieci procenti) apmērā no nepiegādāto Preču summas par katru nokavēto dienu, bet ne vairāk kā 10% (desmit procenti) no Līguma kopējās summas bez PVN par Pārdevēja piestādīto rēķinu.
14.5. [bookmark: _Hlk53402726]Gadījumā, ja Līgums tiek pārtraukts Līguma 19.6.1. - 19.6.6. apakšpunktā noteiktajos gadījumos, Pircējs, izvērtējot visus apstākļus, rakstiski var pieprasīt no Pārdevēja maksāt līgumsodu. Ja Pircējs rakstiski ir pieprasījis no Pārdevēja maksāt līgumsodu, Pārdevējs maksā Pircējam līgumsodu 10% (desmit procentu) apmērā no Līguma kopējās summas, to pārskaitot Pircēja kontā 10 (desmit) dienu laikā no Līguma izbeigšanas brīža un Pircēja rēķina nosūtīšanas dienas.
14.6. Pircējam ir tiesības ieturēt līgumsodu no Pārdevējam neapmaksāto rēķinu summas.
14.7. Līguma 14.3., 14.4. un 14.5. apakšpunktos noteiktā līgumsoda samaksa neatbrīvo Puses no saistību pilnīgas izpildes.
15. Strīdu izskatīšanas kārtība
15.1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. 
15.2. Gadījumā, ja vienošanās netiek panākta 30 dienu laikā no strīda izcelšanās dienas, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
16. Nepārvaramā vara
16.1. Puses nav atbildīgas par Līguma neizpildi vai nepienācīgu izpildi vai zaudējumu atlīdzībai nepārvaramas varas apstākļu iestāšanās gadījumā, kurus Puses nevarēja paredzēt un novērst ar saprātīgiem līdzekļiem, kuri aizliedz vai ierobežo Pušu darbību un tiešā veidā ietekmē saistību izpildi. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse nokavējusi saistību izpildi.
16.2. Nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, ko attiecīgā puse nevar iespaidot un kas nav saistīts ar tās kvalifikāciju, vainu vai nolaidību. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi: kari, revolūcijas, epidēmijas, karantīnas ierobežojumi un preču pārvadājumu aizliegumi.
16.3. Ja izceļas nepārvaramas varas situācija, Puse nekavējoties, bet ne vēlāk kā 2 (divu) dienu laikā paziņo  otrai Pusei rakstiski par šādiem apstākļiem, to cēloņiem un paredzamo ilgumu. Ja otra Puse rakstiski nav norādījusi savādāk, attiecīgajai Pusei ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi. 
16.4. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
16.5. Nepārvaramas varas apstākļu iestāšanās gadījumā atsevišķu Līguma noteikumu izpildes termiņš var tikt pagarināts par laika posmu, kādā darbojas nepārvaramās varas apstākļi. 
16.6. Ja nepārvaramas varas apstākļu ietekme turpinās ilgāk kā 3 (trīs) mēnešus, Puses vienojas par tālāko sadarbību vai par Līguma izbeigšanu.
16.7. Nepārvaramas varas apstākļu iestāšanās gadījumā Pusei, kura nespēj izpildīt Līgumu kopumā vai daļēji, ir pienākums pamatot nepārvaramas apstākļu tiešu ietekmi uz Līguma izpildi. 
17. Fizisko personu datu aizsardzība
17.1. Līguma darbības laikā iegūto personas datu apstrādi Puses veic saskaņā ar Eiropas Parlamenta un Padomes 2016.gada 27.aprīļa regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK un Latvijas Republikā spēkā esošajiem normatīvajiem aktiem. 
17.2. Puses kā patstāvīgi pārziņi ir atbildīgas par Līguma izpildes ietvaros nodoto Pušu pārstāvju/kontaktpersonu/iesaistīto darbinieku un piesaistīto citu speciālistu fizisko personu datu iegūšanas un nodošanas leģitimitāti, konfidencialitāti un apstrādi atbilstoši Latvijas Republikas un Eiropas Savienības normatīvajiem aktiem. 
17.3. Pusēm ir tiesības apstrādāt no otras Puses iegūtos fizisko personu datus ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei, izmantošanai un aizsardzībai. 
17.4. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
17.5. Līguma darbības laikā iegūtos personas datus Puses nodod trešajām personām, tostarp apakšuzņēmējiem, tikai Līgumā vai normatīvajos aktos noteiktajos gadījumos. Šādā gadījumā attiecīgā Puse pirms šādu datu nodošanas par to informē otru Pusi, ja vien spēkā esošie normatīvie akti to neaizliedz.
17.6. Puses apņemas paziņot ne vēlāk kā 24 h laikā otrai Pusei par visiem notikušajiem personas datu aizsardzības drošības incidentiem, kā arī rakstveidā informē otru Pusi par incidentu un/vai iespējamo incidentu un sniedz visu otras Puses pieprasīto informāciju.
17.7. Katra Puse apņemas pēc datu subjekta vai otras Puses pieprasījuma iznīcināt no otras Puses par konkrētu datu subjektu iegūtos datus, ja izbeidzas nepieciešamība tos apstrādāt Līguma izpildes nodrošināšanai.
18. Epidemioloģiskās drošības pasākumi un to noteikumi
18.1. Uzņemoties Līguma saistības, Puses apzinās un ņem vērā ārējos normatīvajos aktos un Pasūtītāja noteiktos ierobežojumus infekcijas Covid-19 ierobežošanai.
18.2. Pārdevējs ir atbildīgs par savu darbinieku un piesaistīto apakšuzņēmēju darbinieku vai Līguma izpildes nodrošināšanai piesaistīto trešo personu informēšanu, aizsardzību Covid-19 ierobežošanai un personāla atbilstību spēkā esošo normu prasībām.
18.3. Pircējs nepieciešamības gadījumā ir tiesīgs pieprasīt Pārdevēja un tā piesaistīto apakšuzņēmēju darbinieku, kuri Līguma izpildes ietvaros atrodas, ir atradušies vai plāno atrasties Pircēja telpās, personas datus. Minētie dati tiek apstrādāti ar mērķi aizsargāt sabiedrības (Pasūtītāja izglītojamo un darbinieku) vitālas intereses – novērst iespēju inficēties ar COVID-19 infekciju. 
18.4. Pārdevējam ir pienākums šo informāciju sniegt nekavējoties, bet ne vēlāk kā 1 (vienas) darba dienu laikā pēc Pircēja pieprasījuma.  Šīs prasības neievērošanas gadījumā Pircējs ir tiesīgs vienpusēji izbeigt Līgumu.
19. [bookmark: _Toc69622625][bookmark: _Toc69622950][bookmark: _Toc69623017][bookmark: _Toc69771889][bookmark: _Toc74387977][bookmark: _Toc131573021][bookmark: _Toc169581864]Līguma grozīšana un izbeigšana
19.1. Jebkuri Līguma grozījumi vai papildinājumi tiek noformēti rakstveidā un kļūst par Līguma neatņemamu sastāvdaļu.   
19.2. Jebkuri Līguma grozījumi izdarāmi, ievērojot Publisko iepirkumu likuma regulējumu un Līgumā tieši paredzētus gadījumus.
19.3. Līguma grozījumi ir pamatojami ar objektīvu nepieciešamību Līguma izpildei. Līguma grozījumi ir pieļaujami, ja tie nemaina Līguma vispārējo raksturu (veidu un iepirkuma procedūras dokumentos noteikto mērķi).
19.4. Līguma grozījumi var attiekties uz Līguma 1.pielikumā Tehniskais/Finanšu piedāvājums norādīto Preču Līgumcenu pārskatīšanu (indeksāciju), ievērojot šādus nosacījumus, kuriem jāizpildās vienlaicīgi, ja vien Līgumā nav noteikts citādi:
19.4.1. Līgumcenas var tikt pārskatītas, gadījumā, ja Pārdevējs iesniedz Pircējam rakstisku pieprasījumu, kas balstīts uz objektīviem pamatotiem apstākļiem, kuri nebija iestājušies uz Līguma slēgšanas brīdī, un kurus Pārdevējs kā rūpīgs saimnieks iepriekš nevarēja paredzēt;
19.4.2. Pārdevējs ir iesniedzis objektīvi pamatotu detalizētu izmaksu pieauguma aprēķinu, kurā nepārprotami paskaidrota Līgumcenas pieauguma cēloņsakarība ar iepriekš neparedzētajiem apstākļiem un Līgumcenas pieauguma pamatojums;
19.4.3. Līgumcenu pārskatīšana var tikt veikta, ne agrāk kā 3 (trīs) mēnešus pēc Līguma spēkā stāšanās dienas, bet ne biežāk kā 1 (vienu) reizi Līguma darbības laikā;
19.4.4. Var indeksēt visu vai arī atsevišķu Preču pozīciju Līgumcenas;
19.4.5. Pircējam nav pienākums piekrist Pārdevēja piedāvātajām Līgumcenas izmaiņām. 
19.5. Līguma grozījumi ir pieļaujami objektīvu iemeslu dēļ, kad ir mainījies ārēja normatīvā akta regulējums, kas tieši ietekmē Preces nosaukumu, tās aprakstu, fasējumu. 
19.6. Pircējs var vienpusēji pārtraukt šo Līgumu, paziņojot par to rakstiski Pārdevējam, gadījumā, ja: 
19.6.1. Pārdevējs nav piegādājis Preci Pircēja pieprasītajā laikā 2 (divas) vai vairāk reizes;
19.6.2. Pārdevējs 2 (divas) vai vairākas reizes piegādā neatbilstošu Preci. Par neatbilstošu šai Līgumā tiek uzskatīta Tehniskajam - finanšu piedāvājumam (1. pielikums) neatbilstoša Prece, tās kvalitāte un iepakojums, Preces cena, vai pārtikas aprites noteikumu  neievērošana; 
19.6.3. Pārdevējs 2 (divas) vai vairākas reizes nav ievērojis Preces glabāšanas, iesaiņojuma, transportēšanas vai Preces nodošanas – pieņemšanas prasības;
19.6.4. Pārdevējs 2 (divas) vai vairākas reizes ir piegādājis Līguma noteikumiem neatbilstošu Preci un nav to apmainījis Līguma 6.4. apakšpunktā noteiktajā kārtībā;
19.6.5. Pārdevējs vismaz 1 (vienu) reizi nespēj  pierādīt Preces izcelsmi un/vai apjomus;
19.6.6. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
19.6.7. pamatojoties uz finanšu līdzekļu nepiešķiršanu, sakarā ar ekonomisko situāciju valstī.
19.7. Pārdevējs var vienpusēji izbeigt šo Līgumu, ja Pircējs kavē piegādātās Preces apmaksas termiņu vairāk par 20 (divdesmit) dienām. 
19.8. Izbeidzot Līgumu saskaņā ar Līguma 19.6.1. – 19.6.6. un 19.7.apakšpunktiem, Līgums uzskatāms par izbeigtu 7. (septītajā) dienā pēc Pircēja vai Pārdevēja paziņojuma par atkāpšanos (ierakstītā vēstule vai elektroniski ar drošu elektronisko parakstu parakstīts dokuments) izsūtīšanas dienas. Elektroniski parakstīti dokumenti uzskatāmi par nosūtītiem, ja tie nosūtīti uz Līguma rekvizītu sadaļā norādīto otras Puses e-pasta adresi. 
19.9. Pusēm ir tiesības izbeigt Līgumu pirms noteiktā termiņa, savstarpēji par to vienojoties.
20. Noslēguma noteikumi
20.1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu, un vienlaikus paziņo, ka tas slēgts labprātīgi, bez viltus un spaidiem vienai pret otru, pilnībā un vispusīgi ievērojot abu Pušu gribu un intereses.
20.2. Līgums ir saistošs Pircējam un Pārdevējam, kā arī visām trešajām personām, kas Līguma darbības laikā likumīgi pārņem Pušu tiesības un pienākumus.
20.3. Iepirkuma nolikums un Pārdevēja piedāvājums ir saistošs šī Līguma izpildē un ir šī Līguma neatņemamas sastāvdaļas.
20.4. Parakstot šo Līgumu, spēku zaudē jebkuras citas iepriekšējās vienošanās starp Pusēm, ja tās attiecināmas uz Līguma priekšmetu.
20.5. Puses ievēro Līguma pielikumā pievienoto dokumentu formas vai vienojas par citu formu izmantošanu Līguma darbības laikā.
20.6. Ja kāds no Līguma noteikumiem tiek atzīts par spēku zaudējušu, tas neietekmē Līguma juridisko spēku.
20.7. Pusēm ir jāinformē vienai otra 5 (piecu) darba dienu laikā par savu rekvizītu (nosaukuma, adreses, norēķinu rekvizītu u.tml.) maiņu rakstiski, to apstiprinot ar parakstu. Šādā gadījumā atsevišķi Līguma grozījumi netiek gatavoti.
20.8. Puses apņemas neizpaust trešajām personām konfidenciālo informāciju, kas tām kļuvusi zināma, pildot šī Līguma noteikumus, bez abpusējas saskaņošanas, izņemot gadījumus, kad Līguma un tā satura publiskošana ir noteikta ar ārēju normatīvo aktu.
20.9. Līgums sastādīts uz ________________ (vārdiem) lapām latviešu valodā ar ___ (vārdiem) pielikumiem kopā uz ______ (vārdiem) lapām.  
20.10. Līgums parakstīts elektroniski ar abu pušu pilnvaroto personu drošu elektronisko parakstu. Abu pušu elektroniski parakstīts dokuments ir juridiski saistošs Latvijas Republikas tiesību normās noteiktajā kārtībā.
21. Pilnvarojums
21.1. Puses vienojas, ka Pušu pilnvarotie pārstāvji ir šajā Līgumā Rekvizītu sadaļā norādītie pārstāvji.
21.2. Pircējs nosaka, ka par Pasūtījuma pieņemšanu atbildīgās personas no Pircēja puses (Līguma 5.2. punkts) piegādes vietā ir atbildīga par:
21.2.1. Pasūtījumu veikšanu atbilstoši šī Līguma noteikumiem;
21.2.2. Pasūtījumu izpildes termiņu ievērošanu un kontroli;
21.2.3. Pasūtījumu trūkumu novēršanas kontroli un koordinēšanu;
21.2.4. Preču pieņemšanu un akta sastādīšanu atbilstoši šī Līguma noteikumiem;
21.3. Pārdevējs nosaka, ka tā pārstāvis ir atbildīgs par:
21.3.1. Preču piegādes organizēšanu atbilstoši šī Līguma noteikumiem;
21.3.2. Darbības koordinēšanu šī Līguma ietvaros;
21.3.3. Pavadzīmju (Rēķinu) sagatavošanu;
21.3.4. Pasūtījumu izpildes termiņu ievērošanu un kontroli;
21.3.5. Pasūtījumu trūkumu novēršanas kontroli un koordinēšanu;
21.3.6.  ….. (Pārdevējs ir tiesīgs papildināt pilnvarojuma apjomu).
21.4. Lai nodrošinātu šajā Līgumā noteikto saistību pilnīgu izpildi, šajā Līgumā noteiktos pienākumus Puses var pilnvarot veikt darbiniekus, kas nav norādīti šajā Līgumā, katrā attiecīgajā gadījumā rakstiski informējot otru Pusi. 
22. Līguma pielikumi
22.1. [bookmark: _Hlk42249764]Līgumam tā parakstīšanas brīdī tiek pievienot šādi pielikumi, kas ir Līguma neatņemamas sastāvdaļas:
1. pielikums – Tehniskais/Finanšu piedāvājums uz ___ (vārdiem) lapām;
2. pielikums – Pārtikas preču pasūtījuma forma uz 1 (vienas) lapas;
3. [bookmark: _Hlk42174758][bookmark: _Hlk42245564]pielikums – Akts (forma) uz 1 (vienas) lapas;
4. pielikums - Transporta līdzekļu saraksts uz ____ (vārdiem) lapām.
23. Pušu rekvizīti un paraksti

	Pasūtītājs
Valmieras tehnikums
Reģistrācijas Nr. 90009612809
Adrese: Vadu iela 3, Valmiera, Valmieras novads, LV-4201
Banka: VALSTS KASE
Kods: TRELLV22
Konts: LV28TREL215066502600B 

(paraksts)*

	Pārdevējs







(paraksts)*




*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU. 


2.pielikums
līgumam Nr._______________



Preču pasūtījuma forma* 


	Pasūtītāja iestāde: 
	 

	Reģistrācijas Nr.:
	

	Piegādes adrese:
	

	Tālrunis, fakss:
	

	e-pasts:
	

	Banka:
	

	Kods:
	

	Konts:
	

	Pasūtījuma veikšanas datums un laiks:
	                             plkst. 

	Pasūtītāja noteiktais Preces saņemšanas datums:
	 

	Pasūtītāja noteiktais Preces saņemšanas laiks:
	no plkst.:              līdz plkst.: 




	N.p.k.
	Preces nosaukums
	Mērvienība  (kg) vai iepakojumi
	Apjoms

	1.
	 
	 
	 

	2.
	 
	 
	 

	…
	
	
	

	…
	 
	 
	 

	…
	
	
	

	…
	 
	 
	 





*paraugam ir ieteikuma raksturs, Puses var savstarpēji vienoties par citu formu, kas nodrošina optimālu  pasūtīšanas kārtību



	3.pielikums
līgumam Nr._______________

Akts*
par Preču neatbilstību vai trūkumiem
	Nr.p.k.
	Preces konstatētais trūkums/ defekts (nekvalitatīva vai neatbilstoša Prece)
	Preces trūkuma/defekta novēršanas veids
	Preces trūkuma/ defekta novēršanas termiņš
	Preces trūkumu/ defektu konstatējošās personas
(amats, vārds, uzvārds, paraksts)
	Atzīme par novērsto defektu

	

	
	
	
	
	

	

	
	
	
	
	

	

	
	
	
	
	



Akts sastādīts un parakstīts 2 (divos) eksemplāros latviešu valodā uz ___ (vārdiem) lapām ar vienādu juridisku spēku, pa 1 (vienam) eksemplāram katram līdzējam.

	Aktu sastādīja:
1) Pasūtītājs: _____________________________________________________________________
 (iestādes nosaukums, reģ.Nr., adrese, tālrunis, e-pasts)

Pasūtītāja pārstāvis:_______________________________________________________________ 
(amats, vārds, uzvārds, tālrunis, e-pasts)

Pasūtītāja pārstāvja paraksts, datums, laiks: ____________________________________________

2) Pārdevējs: __________________________________________________________________
(Piegādātāja nosaukums, reģ.Nr., adrese, tālrunis, e-pasts)

Piārdevēja pārstāvis:_____________________________________________________________
(amats, vārds, uzvārds, tālrunis, e-pasts) 

Pārdevēja pārstāvja paraksts, datums, laiks: __________________________________________




*paraugam ir ieteikuma raksturs

